Համայնքի ղեկավար Գևորգ Ամիրխանյանն ամբողջ համայնքի անունից իր երախտագիտությունը հայտնեց բարերարին անգնահատելի նվերի համար: Համայնքի ղեկավարը Անտոն Մեհրաբյանին հանձնեց Գոշ համայնքի պատվավոր անդամի վկայագիրը և հայտարարեց, որ այսուհետ յուրաքանչյուր տարվա սեպտեմբերի 13-ը կնշվի որպես Գոշ գյուղի օր: Միջոցառման հանդիսավոր մասին հաջորդեց գեղարվեստական մասը՝ երգ, պար, ասմունք, գյուղի դպրոցի երեխաները ներկայացրին Գոշի առակներից: Տոնական տրամադրությունը շարունակվեց մինչև ուշ երեկո: Իսկ գեղեցիկ ու հիշարժան օրվա վերջին ակորդը շքեղ հրավառությունն էր: